La 22 mai 2016, Topal a fost căpitanul naționalei Turciei pentru prima dată, într-un meci amical pierdut cu 1-2 în fața Angliei, care s-a desfășurat pe Stadionul lui Manchester City. O săptămână mai târziu, a marcat primul său gol la națională la cea de-a 58-a selecție, în ultimul minut al meciului cu Muntenegru din Antalya. A făcut parte din lotul care a participat la Euro 2016, fiind titular în toate meciurile, jucând pe postul de fundaș central în meciul din grupă împotriva Spaniei, pierdut de turci cu scorul de 0-3.